OzLabs/hebrew-wiki-articles huggingface dataset:
יחסי אלבניה–ברזיל

יחסי אלבניה–ברזיל הם היחסים הדיפלומטיים הרשמיים שבין רפובליקת אלבניה לבין הרפובליקה הפדרלית של ברזיל.

== היסטוריה ==
היחסים הדיפלומטיים הרשמיים בין המדינות כוננו בשנת 1961. באותה השנה, נחתם בין המדינות הסכם בדבר הסחר והתשלומים. בשנת 1985, שגריר ברזיל באיטליה, מונה לשגריר הרשמי באלבניה. בספטמבר 2008, במהלך טקס חנוכת המשחקים האולימפיים בבייג'ינג, ראש ממשלת אלבניה, סאלי ברישה, פגש את נשיא ברזיל, לואיז אינסיו דה סילבה. שנה לאחר מכן, ברזיל פתחה את שגרירותה בטירנה על מנת לחזק את הקשרים בין המדינות ולקדם את היחסים הכלכליים שביניהם. 

באוקטובר 2011, שר החוץ וסגן ראש ממשלת אלבניה ביקרו בברזיל ופגשו את סגן נשיא ברזיל. במהלך פגישה זו, נחתמו מספר הסכמים בילטרליים לרבות שיתופי פעולה כלכליים, דרישות הוויזה ושיתוף פעולה חינוכי. 

== יחסים כלכליים ==

* בשנת 2016, שווי הסחורה שיוצאה מאלבניה לברזיל הגיעה לסך 912 אלף דולר אמריקאי והיא כללה סגסוגת ברזל, כובעים, חליפות גברים, בושם צמחים, שיש, טרוורטין וגבס, תבלינים, שסתומים ועוד. באותה השנה, שווי הסחורה שיוצאה מברזיל לאלבניה הגיעה לסך 54.7 מיליון דולר אמריקאי והיא כללה עוף, בשר חזיר, בשר קפוא, קפה, סוכר, שנאים, נייר מצופה, גרניט, שיש טרווטין וגבס ועוד.
* בשנת 2015, שווי הסחורה שיוצאה מאלבניה לברזיל הגיעה לסך 713 אלף דולר אמריקאי והיא כללה גרוטאות אלומיניום, חלקי מנוע חשמליים, מכונות חשמל, בושם צמחים, נעלי עור, חולצות ועוד. באותה השנה, שווי הסחורה שיוצאה מברזיל לאלבניה הגיעה לסך 33.7 מיליון דולר אמריקאי והיא כללה סוכר, בשר חזיר, משאבות אוויר, נייר מצופה, עוף, בשר קפוא ועוד.

== ייצוג ==

* ברזיל מיוצגת באלבניה על ידי שגרירות שהיא מחזיקה בטירנה, בירת המדינה.
* אלבניה מיוצגת בברזיל על ידי שגרירות שהיא מחזיקה בברזיליה, בירת המדינה.

== קישורים חיצוניים ==

* [https://web.archive.org/web/20170809130620/http://www.itamaraty.gov.br/en/ficha-pais/5941-republic-of-albania יחסי אלבניה-ברזיל], באתר משרד החוץ הברזילאי

== הערות שוליים ==
גבינה עכואית

גבינה עכואית (בערבית: جبنة عكاوي) היא גבינה לבנה מלוחה ממשפחת הגבינות החצי-קשות טריות (מלוחות) שמקורה בעיר עכו.

== אטימולוגיה ==
הגבינה מכונה עכואית על שם העיר עכו, שבה היא נוצרה.

== ייצור ואחסון ==

הגבינה העכואית עשויה בדרך כלל מחלב פרה מפוסטר, אבל ניתן להכין אותה גם מחלב עיזים או כבשים. גבינה זו מופקת ברוב המקרים באזור המזרח התיכון, בעיקר בישראל, הרשות הפלסטינית, לבנון, ירדן, סוריה וקפריסין. באזורים אלו, אנשים נוהגים בדרך כלל לאכול את הגבינה באמצעות פיתה במהלך ארוחת צהריים או ארוחת ערב. הגבינה נארזת בעבודת יד לתוך מסננת מרובעת ואת הגֶבֶּן משרים במי מלח במשך יומיים.

== מרקם וטעם ==
צבע הגבינה הוא לבן ויש לה מרקם חלק וטעמה מלוח. היא משמשת בדרך כלל כגבינת שולחן שנאכלת בפני עצמה או מלווה בפירות או ירקות.

ניתן לדמות את המרקם של הגבינה למוצרלה או לפטה, מאחר שהיא לא נמסה בקלות. ניתן לאחסן אותה עד שנה. המרקם והטעם הם תוצאה של התרביות הספציפיות שמי הגבינה הושרו בהם. אלו נשמרים יחד לתקופה ממושכת יותר מאשר סוגי גבינה פשוטים יותר, כגון גבינה סורית.

== היסטוריה ==
אספקת הגבינה לא הייתה פשוטה בעבר במזרח התיכון. במהלך מלחמת האזרחים בלבנון, בעלי חיים נטבחו והמדינה הייתה צריכה לייבא מוצרי חלב בכלל וגבינה עכואית בפרט ממזרח אירופה. בלוס אנג'לס, אנשים נהגו לחבוץ תחליף גבינה עכואית על ידי השריית גבינת פטה במספר סוגים של מים כדי להמליח אותה.

== הערות שוליים ==

קטגוריה:המטבח הערבי
קטגוריה:המטבח הישראלי
קטגוריה:המטבח הלבנוני
קטגוריה:המטבח הפלסטיני
קטגוריה:המטבח הסורי
עכואית
בנק הספנות

בנק הספנות היה בנק בישראל שנוסד בשנת 1962, וחדל מלשמש כבנק בשנת 2003, לאחר שנרכש בידי בנק הפועלים.
סמליל הבנק בשנות ה-70

== היסטוריה ==
הבנק הוקם בשנת 1962 על ידי מדינת ישראל כדי לסייע במימון ענף הספנות בישראל. אך במהרה החל לעסוק במתן אשראי לענפי משק נוספים.

בשנת 1979 הופרט הבנק כאשר נמכר לאיש העסקים שאול אייזנברג. בשנת 1981 רכש בנק הספנות את ה"בנק למשכנתאות יעסור" (בשנת 1987 נמכר בנק יעסור ליצחק תשובה). בשנות ה-80 של המאה ה-20 מכר אייזנברג בהדרגה את רוב מניותיו בבנק לאיש העסקים דוד בלאס. בלאס פשט את הרגל ועקב חוב לתק"ם (התנועה הקיבוצית המאוחדת) עברו אליה 48% ממניות הבנק שנמכרו לאיש העסקים גד זאבי בשנת 1988.

בשנת 1992, מכר זאבי את השליטה בבנק למשקיע האמריקאי מייקל שטיינהארט, שבשנת 1997 הצטרף לגרעין השליטה בבנק הפועלים, באמצעות שותפותו בקבוצת אריסון. עקב כך דרש בנק ישראל שימכור את השליטה בבנק הספנות. לבסוף רכש בנק הפועלים את הבעלות המלאה בבנק. הוא חדל להתקיים כגוף עצמאי ומוזג לתוך בנק הפועלים.

==שירותי הבנק==
לבנק הספנות היו כמה מאות לקוחות, בעיקר לקוחות פרטיים הנמנים עם העשירון העליון, וכן חברות גדולות. הבנק התמחה בפעילות בשוקי ההון ומטבע חוץ, ופעל מסניף אחד שהיה ממוקם ברחוב אחד העם מול הבניין הישן של הבורסה לניירות ערך בתל אביב. לבנק הספנות היו מספר חברות בת שעסקו בניהול קרנות נאמנות, בחיתום ובהשקעות.

==בניין בנק הספנות==
בניין הבנק נמצא ברחוב אחד העם 35 בתל אביב, מול הבניין הישן של הבורסה לניירות ערך. הבניין נבנה לראשונה ב-1924 כ"בית קצמן" בתכנונו של האדריכל יוסף מינור. ב-1993 נהרס הבניין ונבנה מחדש תוך שמירה על חזית הבניין המסוגננת בקשתות וארבעת האריחים שבהם מעוטרות דמויות אישי ישראל: ישעיהו, ירמיהו, אליהו ודוד.

== קישורים חיצוניים ==
* 
* 

==הערות שוליים==

קטגוריה:חברות שנסחרו בבורסה לניירות ערך בתל אביב
הספנות
קטגוריה:ישראל: חברות ממשלתיות שהופרטו
קטגוריה:תל אביב-יפו: חברות
קטגוריה:תל אביב-יפו: בנקים
קטגוריה:ישראל: חברות שהוקמו ב-1962
דיבור ארוטי

[[גלויה "שובבה" 1910 לערך]]
[[גלויה "שובבה" 1905 - 1915|טקסט=]]
דיבור ארוטי, המכונה גם כדיבור אוהבים, (בלעז: Dirty Talk דיבור מלוכלך או לדבר מלוכלך), הוא נוהג בו נעשה שימוש במילים ודימויים כדי להגביר את העוררות המינית לפני, במהלך (או במקום) פעילות המינית. דיבור ארוטי הוא בדרך כלל חלק ממשחק מקדים, והוא יכול לכלול תיאורים ארוטיים, הומור מיני,  פקודות מיניות ומילים גסות. דיבור ארוטי יכול להיות לחש לאוזן של בן/בת זוג, דיבור בטלפון, או בטקסט כתוב (לדוגמה באמצעות מסרונים).

דיבור ארוטי מפעיל אזורים היפותלמוס ומגביר את הגירוי הגופני. הגברת הגירוי הגופי מתרחשת לרחוב אצל שני השותפים באינטראקציה המינית. בניסויים שנערכו ביקשו מהמשתתפים לומר מילים המשמשות בשיחות ארוטיות והן הדוברים והן המקשבים דיווחו על תחושות מיניות.

כאשר אין אפשרות לאינטימיות גופנית דיבור ארוטי יכול להיות היבט חשוב של סקס וירטואלי, במיוחד סקס טלפוני וסייברסקס.

יש להבדיל בין דיבור ארוטי/מלוכלך לבין "שיחה ארוטית בתשלום (Phone Sex) שהוא סוג של זנות.

המרקיז דה סאד, ראה את עצמו מומחה בנושאים מיניים. כתב בהקדמה ל - 120 ימים של סדום כי "בין הליברטינים (הוללים, תאוותניים) מקובל לחשוב שהכי הרבה תחושות חושניות מועברות על ידי איברי שמיעה"- היינו, שהדיבור הארוטי הוא הצורה הכי מעוררת של סקס.
== ראו גם ==
* סייברסקס
* שיחה ארוטית
* סלנג מיני

== קישורים חיצוניים ==
* [http://sexuality.about.com/od/talkingwithpartners/ht/dirtytalk.htm איך לדבר מלוכלך ב על:מיניות]
* [http://www.bbc.co.uk/health/conditions/mental_health/support_sexual.shtml מיניות תקשורת ב-BBC בריאות]

== הערות שוליים ==

קטגוריה:אקטים מיניים
יום הזקנה הבין-לאומי

יום הזקנה הבין-לאומי (באנגלית: The International Day of Older Person; מילולית: היום הבינלאומי של הקשישים) הוא מועד שנקבע על ידי ארגון האומות המאוחדות, וארגון הבריאות העולמי, המצוין מדי שנה ב-1 באוקטובר.

ב-14 בדצמבר 1990 הצביעה העצרת הכללית של האומות המאוחדות, לציין את ה-1 באוקטובר כ"יום הזקנה הבינלאומי" בהחלטה 45/106. היום צוין לראשונה ב-1 באוקטובר 1991.

מטרת המועד הוא להעלאת המודעות הציבורית בנושאים המשפיעים על קשישים, כגון הזדקנות לבין התעללות בקשישים. וכן מטרם המועד היא להביע הערכה לתרומתם של אנשים מבוגרים לחברה.

מועד זה דומה במהותו ל"יום הסבים והסבתות הלאומי" בארצות הברית ובקנדה, כמו גם פסטיבל התשע הכפול בסין יום הכבוד לזקנים ביפן. 

== קישורים חיצוניים ==

* [https://www.un.org/en/events/olderpersonsday/ דף רשמי] באתר ארגון האומות המאוחדות
* [http://www.who.int/ageing/events/international-day-older-persons/en/ דף רשמי] באתר ארגון הבריאות העולמי

== הערות שוליים ==

קטגוריה:אירועים בחודש אוקטובר
קטגוריה:זקנה
קטגוריה:מועדי האומות המאוחדות
קטגוריה:ימי מודעות
מל מרמלשטיין

מל מרמלשטיין (25 בספטמבר 1926 – 28 בינואר 2022) היה ניצול שואה יהודי-הונגרי. מרמלשטיין היה הניצול היחיד ממשפחתו, שהושמדה כולה באושוויץ. מרמלשטיין יצא כנגד המכון לסקירה היסטורית, וניצח. בעקבות משפטו הוחלט פסק דין תקדימי, כי השמדת היהודים בתאי הגזים באושוויץ היא עובדה שלא ניתן לערער עליה בבתי משפט.

== ביוגרפיה ==
על פי [https://www.ocregister.com/2018/10/09/holocaust-survivors-artifacts-to-find-a-home-at-an-anaheim-high-school/ כתבה באורנג' קאונטי רגיסטר], נצפתה לאחרונה ב-27.01.2022.}}
מרמלשטיין נולד באורוסוויג אוקראינה, ליד מוקצ'בו. ב-1980 המכון לסקירה היסטורית הציע פרס כספי של 50,000 דולר לכל מי שיכול להוכיח כי יהודים הושמדו בגז באושוויץ. מרמלשטיין כתב בתגובה מכתב למערכת של העיתונים לוס אנג'לס טיימס, וג'רוסלם פוסט כנגד המכון. המכון חזר והציע למרמלשטיין אישית את הפרס אם יוכל להוכיח את דבריו. מרמלשטיין הגיש הצהרה נוטריונית בה הוא מעיד על כי ראה את אמו ואחיותיו מובלות לתאי הגזים. המכון לסקירה היסטורית סירב לתת לו את הפרס בטענה כי עדותו היא לא הוכחה מספקת. באמצעות עורך הדין ג'ון קוקס מרמלשטיין תבע את המכון בבית המשפט העליון בלוס אנג'לס, עבור הפרת חוזה, הטעיה, השמצה, הכחשה של עובדות מוכרות למטרות לא צודקות, וגרימה של מצוקה רגשית. שני הצדדים ביקשו מהשופטים להוציא הצהרה. מרמלשטיין טען כי הדרישה של המכון "לראיות" על שימוש בתאי הגזים, הוא כשלעצמו פוגעני. המכון לעומתו טען כי מרמלשטיין אכן לא הוכיח את ההשמדה של יהודים בגז ולכן לא חייבים לשלם לו. ב-1981, השופט תומאס ג'ונסון קבע לטובת מרמלשטיין בהתבססו על כך שעובדת השימוש בגז להשמדת יהודים היא בגדר ידיעה שיפוטית, שאין צורך להוכיחה בבית המשפט. ב-1985 השופט רוברט וונקה פסק לטובת מרמלשטיין וקבע כי על המכון לסקירה היסטורית לשלם לו 90,000 דולר ולפרסם בפניו ובפני כל הניצולים התנצלות פומבית.

ב-1980, מכחיש השואה דיטליב פלדרר, פרסם מאמרי שנאה בפרסום שנקרא "The Jewish Information Bulletin". אחד הפרסום כלל מכתב פתוח לתושבי לונג ביץ' שם מתגורר מרמלשטיין, בו הוא לועג לו, ומכנה אותו גזען<ref></ref>. ב-1981 תבע מרמלשטיין את פלדרר. הוא העיד שם על חוויותיו כאסיר במחנה ההשמדה אושוויץ. הפסיכיאטר ד"ר דניאל בורנשטיין, המטפל במרמלשטיין העיד במשפט על מצבו הרגשי. אחרי טיפול מסיבי וארוך, מצבו של מרמלשטיין השתפר, וב-1973, בורנשטיין הגדיר את מרמלשטיין כבריא מבחינה נפשית. לאחר שהפרסומים של פלדרר החלו, חלה נסיגה חמורה במצבו. בית המשפט פסק לטובת מרמלשטיין, וקבע פיצויים של חמישה מיליון דולר<ref></ref>. 

ב-1986 המכון תבע את מרמלשטיין תביעת דיבה, אך ביטל אותה שנתיים אחר כך. מרמלשטיין תבע פעם נוספת את המכון ב-1988 בעקבות פרסום במגזין שלהם. מרמלשטיין פרסם ספר ביוגרפיה הנקרא By bread alone. בספר סיפר אודות המאבק המשפטי שלו כנגד המכון. סרט הטלוויזיה לעולם נזכור, בכיכובו של לנרד נימוי, מ-1991, מספר את סיפורו של מרמלשטיין והתביעה כנגד המכון.

מרמלשטיין נפטר בלונג ביץ', ארצות הברית ב-28 בינואר 2022.

==קישורים חיצוניים==

==הערות שוליים==

קטגוריה:הכחשת השואה
קטגוריה:אסירים במחנה הריכוז אושוויץ
קטגוריה:ניצולי השואה
קטגוריה:יהודים הונגרים
קטגוריה:הונגרים שנולדו ב-1926
קטגוריה:הונגרים שנפטרו ב-2022
רוג'ר ברנרדו

רוג'ר דה אוליביירה ברנרדו (בפורטוגזית: Roger de Oliveira Bernardo; נולד ב-10 באוגוסט 1985), הידוע כרוג'ר ברנרדו או פשוט כרוג'ר, הוא כדורגלן ברזילאי המשחק בפרובאריו בעמדת הקשר האחורי.

==קריירה==
רוג'ר ברנרדו, בנו של כדורגלן עבר ששיחק בקבוצות קטנות בסאו פאולו, התחיל לשחק כדורגל במחלקת הנוער של אוניאו סאו ז'ואאו, ממנה עבר לסנדרו אנדרה ובגיל 18 הגיע לגרמניה והצטרף לארמיניה בילפלד. לאחר חצי שנה חזר לברזיל והצטרף לפלמיירס. בשנת הצטרף לקבוצה הבוגרת של המועדון, בה רשם 24 הופעות בליגה בשלוש עונות, במהלכן הושאל לאמריקה-SP, פונטה פרטה, ז'ובנטודה וגוארני.

בקיץ חתם באנרגי קוטבוס מהבונדסליגה השנייה. בעונתו הראשונה סבל מפציעות חוזרות ולא הרבה לשחק, אך לאחר מכן ביסס את מעמדו בקבוצה, ובסך הכל ערך 63 הופעות ליגה בשלוש עונות במדי הקבוצה, בהן כבש שער אחד.

בתחילת עונת חתם באינגולשטאדט 04, ובמדיה שיחק חמש עונות. בתום עונת העפיל עם אינגולשטאדט לבונדסליגה לראשונה בתולדות המועדון. בעונת 2015/2016 ערך 29 הופעות בבונסדליגה וכבש שער אחד, ובעונת 2016/2017 ערך 30 הופעות וכבש שער אחד.

בינואר הודיעה אתלטיקו מיניירו כי תצטרף את רוג'ר ברנרדו לשורותיה עם סיום העונה בגרמניה. בקיץ 2017 חזר לברזיל והצטרף לקבוצה, במדיה ערך 12 הופעות ליגה. ב-9 במאי 2018 שוחרר מהמועדון.

ב-28 ביוני 2018 הגיע רוג'ר ברנרדו לישראל חתם בקבוצת הפועל תל אביב. ב-29 ביולי 2018 ערך את הופעת הבכורה שלו במועדון, כשפתח בהרכב בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה. בסך הכל ערך במדי הקבוצה 10 הופעות בכל המסגרות, אך לאחר המחזור הרביעי איבד את מקומו בהרכב, וב-14 באוקטובר 2018 שוחרר מהמועדון.

בינואר הצטרף לוילה נובה, אך כעבור חודש וחצי עבר לריו קלארו.

==קישורים חיצוניים==

* 

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמיירס
קטגוריה:כדורגלני גוארני
קטגוריה:כדורגלני פיגיירנסה
קטגוריה:כדורגלני אנרגי קוטבוס
קטגוריה:כדורגלני אינגולשטאדט 04
קטגוריה:כדורגלני אתלטיקו מיניירו
קטגוריה:כדורגלני הפועל תל אביב.
קטגוריה:כדורגלנים זרים בישראל
קטגוריה:ספורטאים ברזילאים בגרמניה
קטגוריה:ספורטאים ברזילאים בישראל
קטגוריה:ברזילאים שנולדו ב-1985
הר קוואדרה (אלברטה)

הר קוואדרה (באנגלית: Quadra Mountain) הוא הר ברכס בואו בהרי הרוקי הקנדיים, הממוקם על קו פרשת המים של אמריקה, ובשל כך ממוקם על הגבול (העובר לאורך קו פרשת המים באזור זה) בין פרובינציית אלברטה ופרובינציית קולומביה הבריטית שבקנדה. ההר נמצא בשטח הפארק הלאומי קוטניי.

גובהו של ההר 3,174 מטרים מעל פני הים, והוא מתנשא 285 מטרים מעל סביבתו.

ההר ממוקם דרומית מזרחית להר פיי, צפונית מערבית להר בל וצפונית לפסגת צ'ימני.

==היסטוריה==
===מקור השם===
שמו של ההר ניתן לו בשנת 1910 על ידי ארתור אוליבר וילר. וילר נתן להר את שמו (Quadra Mountain) בשל ארבע פסגותיו (קוודרה = ארבע), ואולם בשל טעות שונה שם ההר בשנת 1952 ל- Mount Quadra בשל ההנחה השגויה כי ההר נקרא על שם חואן פרנציסקו דה לה בודגה אי קוואדרה (מקובל לתת אם השם "Mount" ("הר") להר הקרוי על שם אדם, בניגוד ל- "Mountain"; בעברית לא קיים הבדל זה). 

ב-6 בנובמבר 1983 שונה שם ההר לשמו הנוכחי (Quadra Mountain), על ידי ממשלת קולומביה הבריטית וממשלת אלברטה, וב-23 ביולי 1984 הכירה רשות הפארקים של קנדה בשינוי השם.

===הטיפוס על ההר===
הראשונים שטיפסו על ההר היו אפ. סי. בל (F.C. Bell), אי. אמ. גורדון (A.M. Gordon), אי. פאוז הבן ( E. Feuz Jr.), ו-ג'יי. וו. א. היקסון (J.W.A. Hickson) בשנת 1910.

==לקריאה נוספת==
<div class="mw-content-ltr">• Brian Patton, Bart Robinson, [https://books.google.co.il/books?id=NaqVmc93yDoC&pg=PA80&lpg=PA80&dq=Quadra+Mountain&source=bl&ots=LDoss9zEof&sig=K_A95aM2LBZrsTytwo6OODxdt2I&hl=en&sa=X&ved=0ahUKEwjM94WJ19PbAhXCXiwKHRnTBYM4HhDoAQgkMAA#v=onepage&q=Quadra%20Mountain&f=false Canadian Rockies Trail Guide], PP 102-103</div>

<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA85&lpg=PA85&dq=Quadra+Mountain&source=bl&ots=zNUDb09Heo&sig=AkP13-sGleqDIOsSMx90bAE4HNA&hl=en&sa=X&ved=0ahUKEwjM94WJ19PbAhXCXiwKHRnTBYM4HhDoAQgtMAI#v=onepage&q=Quadra%20Mountain&f=false 50 Roadside Panoramas in the Canadian Rockies], P 85</div>

== קישורים חיצוניים ==

* [https://apps.gov.bc.ca/pub/bcgnws/names/38755.html הר קוואדרה] באתר ממשלת קולומביה הבריטית
* [https://mapcarta.com/24575242 תצלום לוויין של הר קוואדרה]
* [https://web.archive.org/web/20180614195232/https://www.peakware.com/peaks.php?pk=3458 הר קוואדרה] באתר peakware
* [http://www.peakfinder.com/peaks/1130 הר קוואדרה] באתר peakfinder
* [http://www.summitsearch.org/places/quadra-mountain הר קוואדרה] באתר summitsearch
* [https://www.mountainproject.com/area/111721979/mt-quadra מידע למטפסים על הר קוואדרה] באתר mountainproject
* [https://www.yr.no/place/Canada/Alberta/Quadra_Mountain/ תחזית מזג אוויר עדכנית עבר הר קוואדרה]
** [https://www.yr.no/place/Canada/Alberta/Quadra_Mountain/statistics.html סטטיסטיקות מזג אוויר עבור הר קוואדרה]
** [https://www.yr.no/place/Canada/Alberta/Quadra_Mountain/ תחזית מזג אוויר עדכנית ארוכת טווח עבור הר קוואדרה]

==הערות שוליים==

קוואדרה
קוואדרה
קוואדרה
ניק נרס

ניק נרס (באנגלית: Nick Nurse; נולד ב-24 ביולי 1967) הוא מאמן כדורסל אמריקאי המשמש מאז יוני 2023 כמאמן פילדלפיה 76’

==קריירת אימון==
נרס נולד וגדל בקארול שבאיווה, ובבגרותו למד באוניברסיטת צפון איווה.

בשנת 1989, עם סיום לימודיו האקדמיים, החל לשמש כעוזר בקבוצת הכדורסל של אוניברסיטת צפון איווה, והיה שותף להעפלתה הראשונה אי פעם לטורניר אליפות המכללות ב-1990. בסיום אותה עונה עבר לאמן את קבוצת "דרבי סטורם" מהעיר דרבי שבאנגליה, ובשנתיים העוקבות היה מאמן קבוצת הכדורסל של אוניברסיטת גרנד ויו מהעיר דה מוין. בשנים 1993–1995 שימש כעוזר מאמן באוניברסיטת דקוטה הדרומית.

בשנת 1995 חזר לאנגליה כדי לאמן את קבוצת ברמינגהאם בולטס, והוביל אותה לזכייה באליפות הליגה הבריטית. לאחר שנתיים בברמינגהאם עבר לאמן את טלינדוס אוסטנדה מליגת העל הבלגית, ובשנת 1998 מונה למאמן מנצ'סטר ג'איינטס. בעונתו השנייה בקבוצה הוביל אותה לזכייתה הראשונה אי פעם באליפות הליגה הבריטית, וזכה בעצמו בתואר מאמן העונה. בעונת 2000/2001 אימן את לונדון טאוורס, ובסיומה חזר לארצות הברית לתקופה קצרה בה שימש כעוזר מאמן אוקלהומה סטורם מליגת ה-USBL. בין השנים 2001–2006 אימן את ברייטון ברס, עמה זכה בשני גביעי הליגה הבריטית בעונות 2003 ו-2005.

בשנת 2007 מונה למאמנה הראשי של קבוצת איווה אנרג'י, לקראת עונת הבכורה שלה בליגת הפיתוח של ה-NBA. בעונתו הרביעית והאחרונה בקבוצה, 2010/2011, הוביל את איווה למאזן הניצחונות הטוב בליגה (37–13) וזכה עמה באליפות. כמו כן הוענק לנרס בסיום אותה עונה פרס מאמן העונה בליגת הפיתוח. בעונת 2011/2012 עבר לאמן את ריו גראנדה ואלי וייפרס, ובעונה העוקבת הוביל אותה לזכייה באליפות ליגת הפיתוח.

===טורונטו ראפטורס===
בעונת מונה לעוזר מאמן טורונטו ראפטורס מליגת ה-NBA, תחת דוויין קייסי. בכל 5 עונותיו כעוזרו של קייסי העפילה טורונטו לשלב הפלייאוף, ובעונת אף הובילה את האזור המזרחי עם מאזן הניצחונות הטוב בתולדות הקבוצה, 59–23 (72.0%).

לקראת עונת מונה נרס למאמנה הראשי של טורונטו, כמחליפו של קייסי אשר פוטר. את העונה סיימו הראפטורס במקום השני באזור המזרחי, עם מאזן 58–24, והעפילו לגמר ה-NBA לראשונה בתולדות המועדון לאחר שגברו על מילווקי באקס (4–2) בסדרת גמר המזרח. בסדרת גמר ה-NBA גברה טורונטו על גולדן סטייט ווריורס בתוצאה 4–2, וזכתה באליפות הראשונה בתולדותיה.

בעונת זכה בתואר מאמן השנה ב-NBA, לאחר שהוביל את הראפטורס למאזן ניצחונות 53–19.

בתום עונת 2022/2023, לאחר שקבוצתו סיימה במקום התשיעי במזרח, במאזן 41-41 והפסידה את משחקה הראשון בטורניר הפלייאין לבולס שסיימו במקום העשירי, פוטר נרס מאימון הראפטורס לאחר 5 שנים בתפקיד.

===נבחרת קנדה===
ביוני 2019 מונה למאמן נבחרת קנדה בכדורסל.

== קישורים חיצוניים ==

* 

==הערות שוליים==

קטגוריה:מאמני כדורסל אמריקאים
קטגוריה:כדורסלני אוניברסיטאות ומכללות בארצות הברית
קטגוריה:מאמני טורונטו ראפטורס
קטגוריה:מאמני ליגת הפיתוח של ה-NBA
קטגוריה:מאמני משחק האולסטאר של ה-NBA
קטגוריה:זוכי פרס מאמן השנה ב-NBA
קטגוריה:אמריקאים שנולדו ב-1967
הר קוואדרה הצפוני

הר קוואדרה הצפוני (באנגלית: North Quadra Mountain) הוא הר ברכסי הגבול הדרומיים, במדינת אלסקה שבארצות הברית.

גובהו של ההר 872 מטרים מעל פני הים, והוא מתנשא 750 מטרים מעל סביבתו (והוא ההר ה-221 בהתנשאותו באלסקה).

ההר נמצא באזור קטצ'יקן.

הר קוואדרה הצפוני, והר קוואדרה הדרומי מצויים משני עברי חצי האי בוקה דה קוואדרה.

==מקור השם==
שמו של ההר ניתן לו בשנת 1883.

==קישורים חיצוניים==
* [http://www.peakbagger.com/peak.aspx?pid=44307 הר קוואדרה הצפוני] באתר peakbagger
* [https://peakvisor.com/peak/north-quadra-mountain.html תרשים הנוף הנשקף מהר קוואדרה הצפוני] באתר peakvisor
* [http://www.geonames.org/5556098/north-quadra-mountain.html תצלום לוויין של הר קוואדרה הצפוני]
* [https://web.archive.org/web/20180614221254/https://www.skymetweather.com/forecast-international/weather/united-states/alaska/ketchikan-gateway-borough/north-quadra-mountain x תחזית מזג אוויר ארוכת טווח עבור הר קוואדרה הצפוני]
** [https://www.meteoblue.com/en/weather/forecast/modelclimate/north-quadra-mountain_united-states-of-america_5556098 סטטיסטיקות מזג אוויר עבור הר קוואדרה הצפוני]

==הערות שוליים==

קוואדרה הצפוני
יחסי אזרבייג'ן – קוסטה ריקה

[[נשיא אזרבייג'ן אילהם אלייב (מימין) נפגש עם שר החוץ של קוסטה ריקה מנואל גונסאלס סאנס בבאקו, 2015]]
יחסי אזרבייג'ן–קוסטה ריקה הם היחסים הדיפלומטיים שבין הרפובליקה של אזרבייג'ן לבין רפובליקת קוסטה ריקה. היחסים בין המדינות כוננו רשמית ב-15 בינואר 1997.

== יחסים כלכליים ==
* בשנת 2016 הגיע שווי הסחורה שיוצאה מקוסטה ריקה לאזרבייג'ן לסך 957 אלף דולר אמריקאי והיא כללה מכשירים אורתופדיים, פירות טרופים, בננות, מלונים ופרחים חתוכים. באותה השנה, שווי הסחורה שיוצאה מאזרבייג'ן לקוסטה ריקה הגיעה לסך 12.9 אלף דולר אמריקאי והיא כללה מוצרי טיפוח ונפט מזוקק.
* בשנת 2015 הגיע שווי הסחורה שיוצאה מקוסטה ריקה לאזרבייג'ן לסך 393 אלף דולר אמריקאי והיא כללה פירות טרופים, צמחים, אביזרים לשידור, מכונות חישול, מוצרי ברזל, כלים רפואיים ומכשירים אורתופדיים. בשנת 2011, שווי הסחורה שיוצאה מאזרבייג'ן לקוסטה ריקה הגיעה לסך 13.3 אלף דולר אמריקאי והיא כללה מוצרי עץ.

== ייצוג ==
* אזרבייג'ן אינה מיוצגת בקוסטה ריקה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו.
* קוסטה ריקה מיוצגת באזרבייג'ן על ידי שגרירות שהיא מחזיקה בבאקו, בירת המדינה.

==קישורים חיצוניים==

== הערות שוליים ==
הר ואייט

הר ואייט (באנגלית: Mount Whyte) הוא הר ברכס בואו בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

גובהו של ההר 2,983 מטרים מעל פני הים, והוא מתנשא לגובה של 140 מטרים מעל סביבתו.

ניתן לראות את ההר מהכביש המהיר הטרנס-קנדי, והוא ממוקם בסמוך לעיירה לייק לואיז.

==היסטוריה==
===מקור השם===
שמו של ההר ניתן לו בשנת 1898 על ידי סר ויליאם מתואן (William Methuen).

ההר נקרא על שם וילים ואייט, אשר החל לעבוד עבור הרכבת הקנדית פסיפית בשנת 1884, והפך לסגן מנהל הרכבת הקנדית פסיפית בשנת 1910.

===הטיפוס על ההר===
הראשונים שטיפסו על ההר היו סי. קאופמן (C. Kaufmann), סי. קלאקר (C. Klucker), ג'י. פולינג'ר (J. Pollinger), בשנת 1901.

==לקריאה נוספת==
<div class="mw-content-ltr">• M. Grace Wilmarth, [https://books.google.co.il/books?id=45fJkycjX6gC&pg=PA1445&lpg=PA1445&dq=%22Mount+Whyte%22&source=bl&ots=5izBFdA_yO&sig=ktcae02JOKP8pMAAc0iQo9ik7x8&hl=en&sa=X&ved=0ahUKEwj5zJ6e5dPbAhWtZpoKHWN7D2Y4FBDoAQg6MAQ#v=onepage&q=%22Mount%20Whyte%22&f=false Lexicon of Geologic Names of the United States: M-Z], P 1445</div>

== קישורים חיצוניים ==

* [http://www.peakfinder.com/peaks/1527 הר ואייט] באתר peakfinder
* [http://www.peakbagger.com/peak.aspx?pid=4638 הר ואייט] באתר peakbagger
* [https://www.summitpost.org/mount-whyte/154286 הר ואייט] באתר summitpost
* [http://www.summitsearch.org/trip_reports/186-mount-niblock-and-mount-whyte-scramble-ascent מסלול הטיפוס על הר ואייט] באתר summitsearch
* [http://www.trailpeak.com/trail-Mount-Whyte-near-Banff-AB-11571 תיאור מסלול הטיפוס על הר ואייט] באתר trailpeak
* [https://stevensong.com/canadian-rockies/banff/mount-whyte/ תיאור מסלול הטיפוס על הר ואייט, ותצלומים של הטיפוס]
* [https://web.archive.org/web/20180602153844/http://www.explor8ion.com/vern/scrambles/whyte-niblock/whyte-niblock.html תצלומי הטיפוס על הר ואייט]
* [https://www.yr.no/place/Canada/Alberta/Mount_Whyte/ תחזית מזג אוויר עדכנית עבור הר ואייט]
* [https://www.yr.no/place/Canada/Alberta/Mount_Whyte/statistics.html סטטיסטיקות מזג אוויר עבור הר ואייט]
** [https://www.mountain-forecast.com/peaks/Mount-Whyte/forecasts/2983 תחזית מזג אוויר ארוכת טווח עבור הר ואייט]
* [https://peakvisor.com/peak/mount-whyte.html תרשים הנוף הנשקף מהר ואייט] באתר peakvisor
** [https://hilltopviews.org.uk/hill.php?id=10000824 תרשים הנוף הנשקף מהר ואייט] באתר hilltopviews
** 

==הערות שוליים==

ואייט
ואייט
הר סנט פיראן

הר סנט פיראן (באנגלית: Mount St. Piran) הוא הר ברכס בואו, בסמוך לאגם לואיז ולאגם אוהרה, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,649 מטרים מעל פני הים, והוא מתנשא לגובה של 187 מטרים מעל סביבתו. 

ההר ממוקם לצד עמק בואו (בו זורם הנהר בואו), בין העיירה לייק לואיז לעיירה באנף; בסמוך להר פיירוויו, ולהר ניבלוק.

==היסטוריה==
===מקור השם===
שמו של הרכס ניתן לו בשנת 1894 על ידי סמיואל אי. אס. אלן (Samuel E.S. Allen), והוא נקרא על שם פיראן הקדוש (סנט פיראן) - הקדוש המגן של קורנוול.

==לקריאה נוספת==
<div class="mw-content-ltr">• Alan Kane, [https://books.google.co.il/books?id=qGUvDAAAQBAJ&pg=PA309&lpg=PA309&dq=%22Mount+St.+Piran%22&source=bl&ots=UY29EI7YfU&sig=-ZL9OWOIoFRb54Ghf6i70d0iyY4&hl=en&sa=X&ved=0ahUKEwiT4Z2M-dPbAhXqA5oKHSaXDV44KBDoAQg2MAM#v=onepage&q=%22Mount%20St.%20Piran%22&f=false Scrambles in the Canadian Rockies – 3rd Edition], P 309</div>

<div class="mw-content-ltr">• Gerry Shea, [https://books.google.co.il/books?id=t1IIknagyqQC&pg=PA133&lpg=PA133&dq=%22Mount+St.+Piran%22&source=bl&ots=O4iK2U3ujw&sig=yLzm2ANYUmt2L-X9a1Kmz0DP9n4&hl=en&sa=X&ved=0ahUKEwjp7qSW-dPbAhVoEpoKHZeXA_w4MhDoAQhDMAY#v=onepage&q=%22Mount%20St.%20Piran%22&f=false The Aspiring Hiker's Guide 1: Mountain Treks in Alberta], PP 132 - 133</div>

<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA90&lpg=PA90&dq=%22Mount+St.+Piran%22&source=bl&ots=zNUE2T9G8v&sig=Aobeq6DLmikQEqK58oPMBWKpLAQ&hl=en&sa=X&ved=0ahUKEwj-0Lbg-9PbAhWqAJoKHRJLA2E4PBDoAQgkMAA#v=onepage&q=%22Mount%20St.%20Piran%22&f=false 50 Roadside Panoramas in the Canadian Rockies], P 90</div>

<div class="mw-content-ltr">• Tony Daffern, [https://books.google.co.il/books?id=9-sA_kr6CFYC&pg=PT61&lpg=PT61&dq=%22Mount+Niblock%22&source=bl&ots=S7knq6QUfx&sig=W_DhtTHPGRuuSeiDMMIdwZtFXg0&hl=en&sa=X&ved=0ahUKEwjBybz9otXbAhWSZpoKHUH1AuU4HhDoAQg0MAQ#v=onepage&q=%22Mount%20Niblock%22&f=false Popular Day Hikes 2: Canadian Rockies]</div>

== קישורים חיצוניים ==
* [http://www.summitsearch.org/trip_reports/119-mount-st-piran הר סנט פיראן] באתר summitsearch
* [https://web.archive.org/web/20180615004458/https://www.peakware.com/peaks.php?pk=3705 הר סנט פיראן] באתר peakware
* [http://www.peakfinder.com/peaks/1312 הר סנט פיראן] באתר peakfinder
* [https://www.summitpost.org/mount-st-piran/154219 מידע למטפסים על פסגת הר סנט פיראן] באתר summitpost
* [https://www.alltrails.com/trail/canada/alberta/mount-st-piran תיאור מסלול הטיפוס על הר סנט פיראן] באתר alltrails
* [https://10hikes.com/canada/lake-louise-hikes/mount-st-piran-hike/ תיאור מסלול הטיפוס על הר סנט פיראן] באתר 10hikes
* [http://www.rockiesfamilyadventures.com/2016/11/first-summits-mount-st-piran-lake-louise.html תצלומי טיפוס על הר סנט פיראן]
* 
** 
* [https://www.yr.no/place/Canada/Alberta/Mount_St._Piran/ תחזית מזג אוויר עבור הר סנט פיראן]
** [https://www.yr.no/place/Canada/Alberta/Mount_St._Piran/statistics.html סטטיסטיקות מזג אוויר עבור הר סנט פיראן]
** [https://www.mountain-forecast.com/peaks/Mount-Saint-Piran/forecasts/2649 תחזית מזג אוויר ארוכת טווח עבור הר סנט פיראן, לפי גבהים]

==הערות שוליים==

סנט פיראן
בנט פיראן
סנט פיראן
לידיה קפוליקיו

לידיה פאולה קפוליקיו (בשוודית: Paola Lydia Capolicchio; נולדה ב-7 בינואר 1964) היא עיתונאית ומנחת טלוויזיה שוודית.

==ביוגרפיה==
קפוליקיו נולדה בבורוס לאם סלובנית ואב איטלקי. 

בתחילת הקריירה שלה בצעירותה עבדה ככתבת בעיתון מקומי בעירה ומגישה ברדיו מקומי, ב-1986 היא התגלתה על ידי מפיק טלוויזיה. 

היא הגישה תוכנית בוקר בתאגיד השידור השוודי ומהדורת חדשות, היא ייצגה את הטלוויזיה השוודית במספר תוכניות ברחבי סקנדינביה.

ב-1992 הנחתה את תחרות האירוויזיון שהתחארחה במלמו לאחר ניצחונה של קרולה ברומא בשנה הקודמת. 

ב-2001 הנחתה את תחרות היופי מיס שוודיה. 

היא משמשת כחברת הנהלה בארגון "לשכת המסחר האיטלקית", הפועל למען תדמית חיובית של איטליה בשוודיה ומקדם שיווק מוצרים איטלקיים בשוודיה.

היא נשואה ולה זוג תאומים.

==קישורים חיצוניים==
* 

==הערות שוליים==

קטגוריה:מנחות טלוויזיה שוודיות
קטגוריה:מנחי האירוויזיון בשוודיה
קטגוריה:שוודיות שנולדו ב-1964
קטגוריה:שוודים שנולדו ב-1964
הנזירה (ספר, 1796)

הנזירה (בצרפתית: La Religieuse; באנגלית: The Nun או Memoirs of a Nun) הוא רומן צרפתי מהמאה ה-18 מאת דני דידרו. כתיבת הספר הושלמה כבר בשנת 1780, אך הספר לא ראה אור עד לשנת 1796, כ-12 שנה לאחר מותו של דידרו.

==אודות הספר==
הרומן לא נכתב במקור על ידי דני דידרו כיצירה ספרותית, אלא כמתיחה משוכללת שמטרתה לפתות את המרקיז מארק-אנטואן-ניקולאס דה קרויסמאר, בן לווייתו של דידרו, בחזרה לפריז. הרומן מורכב מסדרה של מכתבים המתיימרים להיות מנזירה בשם סוזן, אשר מפצירה במרקיז לעזור לה להתכחש לנדריה, ומתארת את חייה הבלתי נסבלים במנזר בו שוכנה בניגוד לרצונה.

מאוחר יותר ערך דידרו את המכתבים לרומן שמשך תשומת לב ציבורית הן לנוהג שהיה מקובל באותה התקופה - לכפות על נשים צעירות להצטרף למנזרים על מנת להיפטר מהן - והן לשחיתות שהשתררה כביכול בקרב אנשי דת ומוסדות דת. כאשר דידרו חשף את האמת אודות כתיבת הספר, נאמר כי המרקיז צחק על הגילוי, ובאופן לא מפתיע התנהג מאז בחמלה ובנדיבות למופת בנכונותו לעזור לאותה סוזן דמיונית.

הספר עובד מספר פעמים לקולנוע, הבולטים שבהם היו סרטו משנת 1966 של הבמאי ז'אק ריווט בכיכובן של אנה קארינה וליזלוטה פולבר וסרטו משנת 2013 של גיום ניקלו בכיכובה של איזבל הופר.

==לקריאה נוספת==
<div style="direction: ltr;">
*Abrams, Barbara Lise. (2009). Le Bizarre and Le Décousu in the Novels and Theoretical Works of Denis Diderot: How the Idea of Marginality Originated in Eighteenth-Century France. Lewiston, New York: Edwin Mellen Press. 
*Clark, Andrew Herrick. (2008). Diderot’s Part. Burlington, Vt.: Ashgate Publishing. 
*Crouse, Gale. (Spring 1980). "Diderot's La Religieuse". Explicator 38.3, 1–2.
*Mourão, Manuela. (Autumn 2001). "The Compromise of Enlightened Rationalism in Diderot's La Religieuse". Romance Quarterly 48.4, 223–239.
*Mylne, Vivienne. (1981). Diderot, La religieuse. London: Grant & Cutler. 
*Vila, Anne C. (September 1990). "Sensible Diagnostics in Diderot's La Religieuse." MLN 105.4, 774–800.
*Werner, Stephen. (2000). The Comic Diderot: A Reading of the Fictions. Birmingham, Ala.: Summa Publications. 
</div>

==קישורים חיצוניים==

* [https://books.google.com/books?id=iCVG_NWShr4C The Nun] (תרגום לאנגלית) באתר Google Books
* [http://www.gutenberg.org/ebooks/28827 La religieuse] בצרפתית באתר פרויקט גוטנברג

==הערות שוליים==

קטגוריה:ספרות צרפתית
אנה מלובה

אנה מלובה (ברוסית: Анна Малова; נולדה ב-1971) היא דוגמנית ורופאה רוסייה.

==ביוגרפיה==
מלובה נולדה בעיירה במחוז ירוסלבל ובילדותה התאמנה בהתעמלות אומנותית. לאחר סיום השכלתה התיכונית, היא החלה ללמוד רפואה במוסד הרפואי בירוסלבל.

בשנת 1993 מלובה השתתפה בתחרות היופי דוגמנית העל של פורד רוסיה, תחרות הבוחרת את הדוגמנית שתייצג את רוסיה בתחרות דוגמנית העל העולמית הנערכה במוסקבה. באותה שנה מלובה הייתה בין המועמדות בתחרות היופי המקומית "מיס וולגה", תחרות שבמסגרתה היא נבחרה לסגנית ראשונה. ההישג זיכה את מלובה בהעפלה לתחרות מיס רוסיה, שבמהלכה היא זכתה בתואר סגנית ראשונה.

בשנת 1994 מלובה זכתה בתואר "מיס הים הבלטי" בתחרות שנערכה בפינלנד, וייצגה את רוסיה בתחרות היופי הבינלאומית של מיס עולם.

ב-1996 מולבה היגרה לארצות הברית, ושימשה כפרזנטורית של מספר חברות מסחרית שונות.

ב-2010 נעצרה על החזקת סמים. ניהלה מערכת יחסים עם הקומיקאי גארי שנדלינג.

==קישורים חיצוניים==
* [https://www.rferl.org/a/former_miss_russia_faces_deportation/24205061.html]
* [https://www.cbsnews.com/news/anna-malova-former-miss-russia-arrested-for-drugs-in-ny-says-paper/]

קטגוריה:משתתפות בתחרות מיס תבל 1998
קטגוריה:משתתפות בתחרות מיס עולם 1994
קטגוריה:זוכות מיס הים הבלטי
קטגוריה:רופאות רוסיות
קטגוריה:דוגמניות רוסיות
קטגוריה:זוכות מיס רוסיה
קטגוריה:ילידות 1972
קטגוריה:רוסים שנולדו ב-1972
נמל התעופה דלמאן

נמל התעופה דלמאן (בטורקית: Dalaman Havalimanı) הוא נמל תעופה בינלאומי הממוקם בדרום מערב טורקיה. הוא אחד משלושה נמלי התעופה המשרתים את אתרי התיירות לאורך הריביירה הטורקית שלחופי הים התיכון (האחרים הם נמלי התעופה אנטליה ומילאס-בודרום). בשנת 2022 עברו בנמל 4,535,600 נוסעים.

הנמל מופעל על ידי התאגיד YDA Airport Investment and Management.

==הנמל==
הנמל נפתח ב-1981 כחמישה קילומטרים מדרום לעיר דלמאן, סמוך לחוף הים. תחילה שימש כמנחת ובשנת 1989 שודרג לנמל תעופה. מצוי בו מסלול טיסה יחיד שכיוונו הכללי הוא צפון-דרום. בנייני הנמל ממוקמים ממערב למסלול הטיסה.

בשנת 2003 הוגשה על ידי קבוצת YDA בקשה לניהול נמל התעופה על פי מודל BOT. הקבוצה זכתה במכרז להקמה והפעלה של מסוף התעופה הבינלאומי בנמל, והיא מפעילה אותו מאז 2006.

בנמל שני טרמינלים. הטרמינל הישן משרת טיסות פנים ארציות. הטרמינל החדש, ששטחו כ-95 אלף מטר ובו ארבעה מפלסים, משרת טיסות ליעדים בינלאומיים. יש בו 60 עמדות בידוק ו-12 שערי עלייה למטוס, ששמונה מהם מצוידים בגשרי עלייה למטוס. במקביל להקמת הטרמינל החדש גם הוספו לנמל רחבות חנייה עד לקיבולת מקסימלית של 35 מטוסים. בנמל מקומות חניה ל-550 כלי רכב.

בשנת 2016 החלה הקמת בניין טרמינל שלישי בנמל.

הנמל משרת למעלה מ-40 חברות תעופה, רבות מהן חברות שכר וחברות תעופה זולה. אלו מפעילות קווי תעופה בין הנמל לבין יעדים בטורקיה, בצפון מערב אירופה, במרכז אירופה, במזרח אירופה ובסקנדינביה (כולל יעדים רבים במיוחד ברוסיה, בריטניה וגרמניה) וכן קווים אל אזרבייג'ן, לבנון וישראל.

==קישורים חיצוניים==

* 

==הערות שוליים==

קטגוריה:הריביירה הטורקית
דלמאן
אפונסו, נסיך פורטוגל

אפונסו, נסיך פורטוגל (בפורטוגזית: Afonso, Príncipe de Portugal; 18 במאי 1475 - 13 ביולי 1491), היה נסיך הכתר של ממלכת פורטוגל אולם מת בצעירותו.

==ביוגרפיה==
אפונסו נולד ב-18 במאי 1475 בליסבון, לז'ואאו, נסיך פורטוגל וללאונור מוויזאו, בתם של פרננדו, דוכס ויזאו וביאטריש מפורטוגל, דוכסית ויזאו. סבו אפונסו החמישי, מלך פורטוגל התחתן באותה שנה עם אחייניתו חואנה, נסיכת פורטוגל, ולחם לצידה במלחמת הירושה הקסטיליאנית, נגד איזבלה הראשונה, מלכת קסטיליה ובעלה פרננדו מאראגון.

בשנת 1479 נחתם הסכם שלום בין הצדדים, ולפי ההסכם נאלץ אפונסו להתחתן עם איזבלה, נסיכת אסטוריאס, בתם של המלכים הקתוליים. בשנת 1490 נערך טקס הנישואין בין אפונסו, שהפך ליורש העצר הפורטוגזי בשנת 1481, בעת שהוכתר אביו כז'ואאו השני, מלך פורטוגל, ואיזבלה שהגיעה ב-19 בנובמבר אותה שנה לפורטוגל. הנישואים היו מוצלחים ואיזבלה התאהבה מאוד באפונסו, אולם ביולי 1491 נהרג אפונסו בתאונת רכיבה, בעת שרכב לעבר אביו שהזמינו לרחוץ עמו בנהר. לאחר מותו חזרה איזבלה לספרד, ובשנת 1497 היא התחתנה עם בן דודו מנואל הראשון, מלך פורטוגל, אולם מתה זמן קצר לאחר מכן בשנת 1498.

==אילן יוחסין==

==קישורים חיצוניים==

קטגוריה:בית אביש
קטגוריה:ילידי 1475
קטגוריה:נפטרים ב-1491
Brasinca Uirapuru

Brasinca Uirapuru היא מכונית ספורט בתצורת קופה, מתוצרת יצרנית הרכב הברזילאית Brasinca SA אשר יוצרה בין השנים 1964–1966 במפעל החברה בסאו קייטנו דו סול.
דגמי "Brasinca Uirapuru" הוגדרו כמכוניות גראן טוריסמו.
==Brasinca Uirapuru==

* יוצרו 77 יחידות
* 2 דלתות
* מנוע שברולט
* 3 מאיידים
* הנעה אחורית
* תאוצה בין 0 - 100 קמ"ש היא 10.4 שניות

==קישורים חיצוניים==

* 
* 
* 

==הערות שוליים==

קטגוריה:כלי רכב המיוצרים בברזיל
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1964
זוקלופנתיקסול

זוקלופנתיקסול (Zuclopenthixol) היא תרופה אנטי-פסיכוטית טיפוסית המשמשת לטיפול בעיקר בסכיזופרניה ובהפרעות נפש נוספות המלוות בפסיכוזה. התרופה משווקת בישראל תחת השם קלופיקסול.

==צורות מתן==
לזוקלופנתיקסול שלוש צורות מתן שונות:
* zuclopenthixol decanoate - זריקה ארוכת-השפעה לשריר. ניתנת בעיקר לטיפול ארוך-טווח בסכיזופרניה מדי 2–3 שבועות.
* zuclopenthixol acetate - זריקה קצרת-השפעה לשריר. ניתנת בעיקר במקרים של פסיכוזה פעילה ולהרגעת התקפים פסיכוטיים.
* zuclopenthixol dihydrochloride - טבלייה למתן אוראלי. משמשת בעיקר במקרים בהם לא ניתן להזריק את התרופה לשריר בחולי סכיזופרניה ולסובלים מפסיכוזה.

==תופעות לוואי==
לזוקלופנתיקסול תופעות לוואי רבות. תופעות הלוואי העיקריות של התרופה כוללות ישנוניות, סחרחורות, נוקשות שרירים, התכווצויות שרירים, טשטוש בראייה, רעד, קשיי ריכוז, אקתיזיה אי-שקט פנימי ואטקסיה. תופעות לוואי נדירות יותר של התרופה כוללות בין השאר נדודי שינה, תנודות חדות במצב-הרוח, בלבול, כאבי בטן, שלשולים, קושי בהשתנה, עלייה במשקל, תסמונת ארנב וקשיים בתפקוד המיני. במקרים קיצוניים במיוחד התרופה עלולה לגרום גם לתופעות לוואי קרדיאליות שונות.

==קישורים חיצוניים==

==הערות שוליים==

קטגוריה:תרופות אנטי-פסיכוטיות טיפוסיות
הר ניבלוק

הר ניבלוק (באנגלית: Mount Niblock) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

ההר, שגובהו 2,976 מטרים מעל פני הים מתנשא לגובה של 142 מטרים מעל סביבתו, ממוקם בסמוך לעיירה לייק לואיז, ובסמוך להר פיירוויו, ולהר סנט פיראן. 

==היסטוריה==
===מקור השם===
שמו של ההר ניתן לו בשנת 1904, והוא נקרא על שם ג'ון ניבלוק (John Niblock), מנהל ברכבת הקנדית-פסיפית, אשר קידם את התיירות לאזור זה של הרי הרוקי ויזם הקמת תחנות רכבות באזור לצורך זה.

===הטיפוס על ההר===
הראשון שטיפס לפסגת ההר היה וו. ד. וילקוקס (W.D. Wilcox), בשנת 1899.
==תיירות==
הר ניבלוק והר ואייט הסמוך לו, הם אתר טיפוס הרים פופולרי (בחודשי הקיץ - בין יולי לספטמבר, שכן טיפוס בחודשים אחרים מסוכן בשל חשש למפולות שלגים). 

==לקריאה נוספת==
<div class="mw-content-ltr">• Tony Daffern, [https://books.google.co.il/books?id=9-sA_kr6CFYC&pg=PT61&lpg=PT61&dq=%22Mount+Niblock%22&source=bl&ots=S7knq6QUfx&sig=W_DhtTHPGRuuSeiDMMIdwZtFXg0&hl=en&sa=X&ved=0ahUKEwjBybz9otXbAhWSZpoKHUH1AuU4HhDoAQg0MAQ#v=onepage&q=%22Mount%20Niblock%22&f=false Popular Day Hikes 2: Canadian Rockies]</div>

<div class="mw-content-ltr">• Alan Kane, [https://books.google.co.il/books?id=qGUvDAAAQBAJ&pg=PA297&lpg=PA297&dq=%22Mount+Niblock%22&source=bl&ots=UY29EN3ToV&sig=f60TrUro0wOanYMFCMEDj1xLrxY&hl=en&sa=X&ved=0ahUKEwin-fT3otXbAhXsJJoKHVXQCNo4FBDoAQhLMAg#v=onepage&q=%22Mount%20Niblock%22&f=false Scrambles in the Canadian Rockies – 3rd Edition], P 297</div>

== קישורים חיצוניים ==

* [http://www4.rncan.gc.ca/search-place-names/unique.php?id=IANPF&output=xml הר ניבלוק] באתר ממשלת קנדה
* [https://mapcarta.com/24509840 תצלום לוויין של הר ניבלוק]
* [https://www.summitpost.org/users/dow-williams/19503 הר ניבלוק] באתר summitpost
* [http://www.peakfinder.com/peaks/961 הר ניבלוק] באתר peakfinder
* [https://web.archive.org/web/20180615111226/https://www.peakware.com/peaks.php?pk=824 מידע למטפסים על הר ניבלוק] באתר peakware
* [https://www.summitpost.org/mount-niblock/153381 מידע למטפסים על הר ניבלוק] באתר summitpost
* [https://www.theoutbound.com/canada/hiking/scramble-up-mount-niblock מידע למטפסים על הר ניבלוק ותיאור מסלול הטיפוס] באתר theoutbound
* [http://www.trailpeak.com/trail-Mt-Niblock-near-Banff-AB-11169 מידע למטפסים על הר ניבלוק ותיאור מסלול הטיפוס] באתר trailpeak
* [https://stevensong.com/canadian-rockies/banff/mount-niblock/ תיאור מסלול הטיפוס על הר ניבלוק, ותצלומים ממסלול הטיפוס]
* [http://goldenscrambles.ca/summits/niblock/niblock.html תצלומי הטיפוס על הר ניבלוק]
* [https://www.mountain-forecast.com/peaks/Mount-Niblock/forecasts/2976 תחזית מזג אוויר ארוכת טווח עדכנית עבור הר ניבלוק - לפי גבהים]
* 
* - נוף מאוכף ניבלוק
* 

==הערות שוליים==

ניבלוק
עונת 2010/2011 בליגת העל בכדוריד

עונת 2010/2011 בליגת העל בכדוריד הייתה העונה ה-57 של תחרות ארצית בישראל. הליגה כללה 12 קבוצות. לאחר סיבוב בודד הליגה פוצלה לבית עליון ובית תחתון. בהתאם לתוצאות הבתים התקיימו משחקי חצי הגמר והגמר.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

העונה הסדירה החלה ב-5 בנובמבר 2010 המחזור ה-11 הסתיים ב-31 בדצמבר 2010. משחקי הבית העליון הסתיימו ב-1 באפריל 2011. העונה הסתיימה ב-5 במאי בניצחון של מכבי ראשון לציון בהפרש שערים בסיום מפגש שכלל 5 משחקים. זו הייתה האליפות ה-12 בתולדות המועדון (פעם השלישית ברציפות). באותה עונה הקבוצה זכתה גם בגביע המדינה ובכך סיימה את העונה בדאבל החמישי שלה.

בהתאם לתוצאות הבית התחתון מכבי רעננה ועירוני מכבי פתח תקווה ירדו ליגה. לאחר משחקי מבחן עם קבוצות של הליגה השנייה, הפועל קריית אונו/פתח תקווה ירדה לליגה השנייה ומכבי רחובות שרדה. במקום הקבוצות שירדו, עלו לעונת 2011/2012 בליגת העל בכדוריד שלוש קבוצות מליגת משנה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי ראשון לציון||11||10||1||0||380||287|| 21 
|-bgcolor="#ffff99" 
|2||אס"א תל אביב||11||10||0||1 ||353||275||20 
|-bgcolor="#ffff99"
|3||הפועל ראשון לציון ||11||9||0||2 ||389||284||18
|-bgcolor="#ffff99"
|4||בני הרצליה||11||7||1||3||313||248||15
|-bgcolor="#ffff99"
|5||מכבי תל אביב ||11||6||1||4||332||310||13 
|-bgcolor="#ffff99"
|6||מכבי קריית מוצקין ||11||6||0||5 ||304||298||12 
|-bgcolor=#ffcccc 
|7||א.ס. רמת השרון ||11||4||1||6 ||325||356||9 
|-bgcolor=#ffcccc 
|8||א.כ. נס ציונה ||11||4||1||6 ||326||344||9 
|-bgcolor=#ffcccc 
|9||הפועל קריית אונו/פתח תקווה||11||4||1||6||300|| 332||9 
|-bgcolor=#ffcccc 
|10||מכבי רעננה || 11||1||1||9||269||330||3 
|-bgcolor=#ffcccc 
|11||מכבי רחובות || 11||1||1||9||252||330||3 
|-bgcolor=#ffcccc 
|12||עירוני מכבי פתח תקווה || 11||0||0||11||259||409||0 
|}

==הבית העליון==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי ראשון לציון||21||16||2||3||658||560|| 34 
|-bgcolor="#ffff99"
|2||הפועל ראשון לציון ||21||15||3||3 ||590||536||33
|-bgcolor="#ffff99" 
|3||אס"א תל אביב||21||14||3||4 ||626||537||31 
|-bgcolor="#ffff99"
|4||בני הרצליה||21||12||2||7||559||496||26
|-bgcolor="#ffff99"
|5||מכבי תל אביב ||21||10||1||10||577||573||21 
|-bgcolor="#ffff99"
|6||מכבי קריית מוצקין ||21||7||0||14 ||533||571||14 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2011&LeagueType=0&LeagueId=64&lang= מידע מאתר מנהלת הליגה]

קטגוריה:2010 בישראל: ספורט
קטגוריה:עונות בליגה העליונה בכדוריד בישראל
קטגוריה:2011 בישראל: ספורט
הר נפטואק

הר נפטואק (באנגלית: Neptuak Mountain) הוא הר ברכס בואו, בהרי הרוקי הקנדיים, ההר ממוקם על קו פרשת המים של אמריקה, ולכן הוא על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,241 מטרים מעל פני הים, והוא מתנשא 151 מטרים מעל סביבתו.

ההר הוא הפסגה התשיעית בעמק עשר הפסגות, וההר ה-98 בגובהו באלברטה.

==היסטוריה==
===מקור השם===
"נפטואק" משמעו "תשע" בשפת הסטוני של שבט הסטוני של האומות הראשונות (בשל גובהה של הפסגה בין עשר הפסגות). 

===הטיפוס על ההר===
הראשונים שטיפסו על ההר היו ג'י. נורמן קולי (J. Norman Collie), ה. אי. מ. סטאטפילד (H.E.M. Stutfield), ג'י. מ. ויד (G.M. Weed), ה. וולי (H. Woolley), ומורה הדרך סי. קאופמן (C.Kaufmann) בשנת 1902.

==לקריאה נוספת==
<div class="mw-content-ltr">• Bill Corbett, [https://books.google.co.il/books?id=G2f61y-kBHgC&pg=PA182&lpg=PA182&dq=%22Neptuak+Mountain%22&source=bl&ots=YFR_gYI1rK&sig=FBq8FyuxhVCTUk9xV0DPzRAjY3U&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQgrMAI#v=onepage&q=%22Neptuak%20Mountain%22&f=false The 11,000ers of the Canadian Rockies], P 182</div>

<div class="mw-content-ltr">• Brian Patton, [https://books.google.co.il/books?id=s8mxU7zdXGkC&pg=PA76&lpg=PA76&dq=%22Neptuak+Mountain%22&source=bl&ots=wV11m_bavn&sig=DET2rflqsMZ9ES7DakdmwyHOjXM&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQgzMAQ#v=onepage&q=%22Neptuak%20Mountain%22&f=false Parkways of the Canadian Rockies: A Touring Guide to Banff, Jasper, Kootenay], PP 76-77</div>

<div class="mw-content-ltr">• Kathy Calvert, [https://books.google.co.il/books?id=w2umA2ycs3UC&pg=PA244&lpg=PA244&dq=%22Neptuak+Mountain%22&source=bl&ots=EjBx4qjf4X&sig=3TzYloJV1r5aWQDkqTbIKBnM0ac&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQhKMAk#v=onepage&q=%22Neptuak%20Mountain%22&f=false Don Forest: Quest for the Summits], P 100</div>

== קישורים חיצוניים ==

* [https://www.pc.gc.ca/en/pn-np/bc/kootenay/decouvrir-discover/endroits-places הפארק הלאומי קוטניי] באתר ממשלת קנדה
* [https://mapcarta.com/24519788 תצלום לוויין של הר נפטואק]
* [http://www.peakfinder.com/peaks/955 הר נפטואר] באתר peakfinder
* [http://www.summitsearch.org/places/neptuak-mountain הר נפטואק] באתר summitsearch
* [https://www.summitpost.org/mount-neptuak/658271 מידע למטפסים על הר נפטואק] באתר summitpost
* [https://stevensong.com/canadian-rockies/banff/neptuak-mountain/ תיאור הטיפוס על הר נפטואק ותצלומים מהטיפוס]
* [https://www.yr.no/place/Canada/Alberta/Neptuak_Mountain/ תחזית מזג אוויר עדכנית עבור הר נפטואק]
** [https://www.yr.no/place/Canada/Alberta/Neptuak_Mountain/statistics.html סטטיסטיקות מזג אוויר עבור הר נפטואק]
** [https://www.mountain-forecast.com/peaks/Neptuak-Mountain/forecasts/3241 תחזית מזג אוויר ארוכת טווח עדכנית עבור הר נפטואק - לפי גבהים]

==הערות שוליים==

נפטואק
קטגוריה:קו פרשת המים של אמריקה
נפטואק
נפטואק
נפטואק
בית הכנסת העתיק בדיר עזיז

אבן עם הכיתוב ΑΖΙΖΟ שנמצאה בבית הכנסת
בית הכנסת העתיק בדיר עזיז הוא בית כנסת מתקופת המשנה והתלמוד בדרום רמת הגולן. 

== היסטוריה ==
בית הכנסת נמצא ליד הכפר הסורי הנטוש דיר עזיז. שרידי בית הכנסת התגלו לראשונה על ידי לורנס אוליפנט בסוף המאה ה-19. בית הכנסת הוא אחד משני מבני ציבור שהיו ביישוב. בית הכנסת ממוקם על המורדות לכיוון דרום נחפר ושוחזר בחפירות ארכאולוגיות.

== ארכאולוגיה ==
בשנת 1998 נערכה משלחת חפירה מטעם המחלקה ללימודי ארץ ישראל וארכאולוגיה באוניברסיטת בר-אילן ומכללת כנרת בראשות חיים בן דוד, צבי אורי מעוז ואורן זינגבוים. החפירות התנהלו באתר עד שנת 2004. בחפירות נחשפו אולם מלבני (בזיליקה) שמידותיו 11 מטר על 18 מטר, ובו ערמת אבני גזית, אשר לפי הסברה מקורן בבית הכנסת שחרב ב"רעש שביעית" בשנת 749 לספירה. מתחת לרצפת האולם נמצאו מאות מטבעות, שהמאוחרים ביניהם מימי יוסטיניאנוס הראשון, קיסר האימפריה הביזנטית (הרבע השני של המאה ה-6 לספירה). בקיר הדרומי של האולם גומחה בולטת לארון הקודש.

על אחד ממשקופי בית הכנסת הקדום נמצא הכיתוב בשפה היוונית: ΑΖΙΖΟ, המצביע על כך שיש אפשרות שהשם "עזיז" קשור לשמו המקורי של היישוב התלמודי במקום.

== ראו גם ==
* מעיין כנף

==קישורים חיצוניים==

* 
*[http://tourgolan.org.il/travel/details/dir_aziz.aspx אודות האתר והכפר] באתר הגולן.
* [http://www.hadashot-esi.org.il/report_detail.aspx?id=1830&mag_id=118 דו"ח החפירה בדיר עזיז] באתר רשות העתיקות.
* [https://web.archive.org/web/20131008185209/http://www.lomdim.org.il/wp-content/uploads/2010/06/תכנית-בית-הכנסת-בדיר-עזיז.pdf תרשים של בית הכנסת] באתר "לומדים".
* [http://www.ybz.org.il/_Uploads/dbsAttachedFiles/Article_124.1.pdf "תיארוך בתי הכנסת העתיקים בגולן: הבהרות, עדויות והצעות"], קתדרה 124, 1996.

==הערות שוליים==

קטגוריה:רמת הגולן: בתי כנסת
קטגוריה:ארץ ישראל: בתי כנסת עתיקים
קטגוריה:רמת הגולן: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:קצרמר ארכאולוגיה
בייב (אלה)

באד'ב הייתה מופיעה בצורת [[עורב אפור.]]
בֵּייב (באירית מודרנית: Badhbh, באירית עתיקה: Badb (היגוי בַּאדְ'ב)) פירוש שמה באירית העתיקה הוא "עורבת"—והיא אלת מלחמה מהמיתולוגיה האירית, שלעיתים מופיעה כעורבת, ומכונה גם באד'ב קאטה (Badb Catha, "עורבת הקרב"). בהיגוי המודרני פירוש השם הוא "נשר", שם המשמש גם לתאר מכשפה או זקנה בעלת מאפיינים מעולם הקסם. גרסאות לשמה ממקומות וזמנים שונים כוללים: Bibe, Bellona ו-Cautth Bodva. באד'ב ידועה בשל הפחד והבלבול שהיא זורה בין חיילים, כדי להטות את הקרב לטובת הצד המועדף עליה. באד'ב עשויה להופיע גם לפני קרב כסימן מראש להיקף הקטל לבוא, או לחזות את מותו של דמות בולטת המעורבת בקרב. היא לפעמים עושה זאת באמצעות יללות, מה שמוביל להשוואות עם הבאנשי.

יחד עם אחיותיה, מאכה (Macha), ואנו (או אנה - Ana, Anu); לפעמים האחות השלישית היא נמאן (Nemain), באד'ב היא חלק משלישיית אלות המלחמה המוריגנה (Morrígna), או שלוש הפנים של האלה מורגן.

== רקע ==
אלת המלחמה [[בלונה היא הגרסה הרומית לבאד'ב]]
באד'ב היא אלה עתיקה מאוד, וככזו קיימת וריאציה גדולה בסיפורים אודותיה. היא הבת של דלבת (Delbáeth), המלך הגבוה המיתולוגי של אירלנד, וארנמס, אחת מהטוהא דיי דאנן (Tuatha de Danaan), גזע אלים. ארנמס (Ernmas) היא האלה האם של אירלנד, ועל שמה ושם בתה אייר נקרא האי וכן העם (Eire הוא השם ההיסטורי של אירלנד).  דלבת שלט בטוהא דיי דאנן, ובפומוריאנים (Fomorians), גזע על-טבעי. בעלה היה נייט (Néit), אשר לפעמים מתואר כבעלה של נמאן, והיה אב גזע הטוהא דיי דנאן. הקדמוניות הזו ממקמת את משפחת אלים זו כפרוטו-קלטית.

האחיות של באד'ב הן אייר ופוטלה, או כשלישיית אלות המלחמה, מאכה ואנו. באד'ב, כאספקט של מורגן (שבמיתולוגיה הבריטית היא מורגן לה פיי), יכולה לשנות את צורתה, והייתה הופכת לעורבת, זאבה, דובה, או אפילו ענקית שחוצה נהר בצעד אחד.

הפומוריאנים ובני הטוהא דיי דנאן נלחמו ביניהם, ובמלחמה הגדולה, בקרב השני של מאג טורד, באד'ב ואחיותיה הביאו לתבוסת הפומוריאנים וגירשו אותם מאירלנד. רוב הדימויים של הפחדותיה נובעים מהסיפור על קרב זה, בו גם ניבאה את מותו של אחד המנהיגים. מסופר על באד'ב ואחיותיה שזרו פחד ובלבול בין חיילי האויב, העלו ערפל בו לא מצאו את עצמם, המטירו עליהם אש מעננים דחוסים. בחלק מהסיפורים באד'ב גורמת לחיילים ליפול על חרבם, והייתה צורחת עליהם מצורתה כעורבת. לפעמים מספרים ששומעים את קריאותיה בשדה הקרב כשהוא זרוע בגופות הנופלים. היא נחשבת כנוטלת חלק פעיל בקרבות.

== לקריאה נוספת ==
<div class="mw-content-ltr">
* Ó Cuív, Brian (1968). Irish Sagas; ed. Myles Dillon. Cork: Mercier.
* MacBain, Alexander. (1982) An Etymological Dictionary of the Gaelic Language. Gairm Publications.
* Pokorny, Julius (1959). Indogermanisches etymologisches Wörterbuch</div>

==קישורים חיצוניים==
* 

== הערות שוליים ==

קטגוריה:אלות איריות
קטגוריה:אלות מלחמה
קטגוריה:פולקלור אירי
אליפות ישראל בשחמט 1951

אליפות ישראל הראשונה בשחמט. מימין לשמאל: [[פנחס רוזן, דוד בן-גוריון, ישראל בהרב, וד"ר יהודה גרינגרד]]
אליפות ישראל בשחמט 1951 הייתה האליפות הראשונה של ישראל בשחמט. היא אורגנה על ידי האיגוד הישראלי לשחמט, נערכה בתל אביב והשתתפו בה 16 שחמטאים. התחרות החלה בתחילת 1951 והסתיימה באפריל באותה שנה. 
 האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה. עבור תוצאת תיקו הוענקה חצי נקודה.

מנחם אורן זכה בתחרות. ראש ממשלת ישראל באותה עת, דוד בן-גוריון, העניק את הפרסים לזוכים בטקס הסיום של התחרות. 

==תוצאות==

1. מנחם אורן - 9

2. ישראל יוסף קניאז'ר - 8.5

3. עזרא גלאס - 8

4. אליהו מנדלבאום - 7.5

5-7. יוסף דובקין - 7

5-7. יצחק אלוני - 7

5-7. ישראל דינר - 7

8-9. ישראל ברב - 6

8-9. אברהם פישר - 6

10-11. שלמה סמילטינר - 5.5

10-11. יוסף פורת - 5.5

12. משה צ'רניאק - 5

13-14. קוינובסקי - 4.5

13-14. בראון - 4.5

==קישורים חיצוניים==

קטגוריה:תחרויות שחמט ב-1951
קטגוריה:אליפויות ישראל בשחמט
קטגוריה:1951 בישראל: ספורט